pythainlp/thai-wiki-dataset-v4 huggingface dataset:
ทรู อะคาเดมี่ แฟนเทเชีย (ฤดูกาลที่ 12)

ทรู อะคาเดมี่ แฟนเทเชีย ฤดูกาลที่ 12 เป็นรายการเรียลลิตีโชว์ 24 ชั่วโมง เพื่อค้นหานักร้องนักแสดงเข้าสู่วงการบันเทิง ในฤดูกาลที่ 12 ของทรู อะคาเดมี่ แฟนเทเชีย โดยฤดูกาลนี้ทรูใช้เครือข่ายสังคมออนไลน์ในการประชาสัมพันธ์รายการร่วมกับเว็บไซต์หลัก โดยปีนี้เป็นปีที่ 3 ที่กำหนดอายุผู้สมัครที่ 15-30 ปี เช่นเดียวกับฤดูกาลที่ 10 และฤดูกาลที่ 11 และเป็นฤดูกาลสุดท้ายที่ดำเนินรายการโดย เศรษฐา ศิระฉายา เริ่มการแข่งขันระหว่างวันที่ 28 มิถุนายน - 19 กันยายน พ.ศ. 2558 ออกอากาศ 12 สัปดาห์
โดยในฤดูกาลนี้ การรับสมัครนักล่าฝันได้กลับมาใช้วิธีตระเวนรับสมัครแบบ 4 ภาค 4 จังหวัด (สงขลา, ขอนแก่น, เชียงใหม่ และกรุงเทพฯ) เช่นเดียวกับฤดูกาลที่ 2-9 หลังจากที่ในฤดูกาลที่ 10 ใช้การรับสมัครแบบทุกจังหวัดทั่วประเทศ และฤดูกาลที่ 11 ที่เปิดรับสมัครที่กรุงเทพมหานครที่เดียว โดยปีนี้ไม่มีการออดิชั่นในช่องทางออนไลน์และตัวแทนสถาบัน ซึ่งปีนี้มีคอนเซ็ปต์ในการออดิชั่นว่า ไม่ว่าคุณจะเป็นใคร เปลี่ยนความฝันให้กลายเป็นความจริง และในฤดูกาลนี้เป็นปีที่ 2 ที่จัดคอนเสิร์ตประจำสัปดาห์ในบริเวณบ้านพักของนักล่าฝัน ณ TrueAF Studio Hall (Whizdom Studio บางนา-ตราด กม.18 by MQDC) ในสัปดาห์ที่ 1 - 11 ส่วนคอนเสิร์ตรอบชิงชนะเลิศสัปดาห์ที่ 12 ของฤดูกาลนี้ได้ย้ายสถานที่แสดงไปยังธันเดอร์โดม เมืองทองธานี
ในฤดูกาลนี้ได้เพิ่มความแปลกใหม่ให้กับการประกาศผล 12 นักล่าฝันตัวจริง โดยมีการเซอร์ไพรส์ถ่ายทำเป็นฉากให้นักล่าฝันตัวจริงเหล่านั้นได้ทราบผล โดยทะยอยประกาศผลวันละ 2 คน ผ่านทาง Facebook/afupdate , Twitter/afupdate และ Truevisions และในซีซั่นนี้นักล่าฝันทุกคนสามารถใช้เครือข่ายสังคมออนไลน์ เพื่อติดต่อสื่อสารกับแฟนคลับ ครอบครัว และบุคคลภายนอกได้ ภายในเวลาที่ทางรายการกำหนด
กำหนดการออดิชั่น.
ประกาศผล 12 นักล่าฝันตัวจริง.
ในซีซั่นนี้ได้ทำการประกาศผลนักล่าฝันที่ได้เข้าบ้านด้วยการเซอร์ไพรส์นักล่าฝันที่ได้รับการคัดเลือก โดยทำการถ่ายทำคลิปวีดีโอและอัปโหลดลงช่องYoutubeชื่อ "TrueVisions Official YouTube Channel" และทางเฟซบุ๊กและทวิตเตอร์หลักของรายการ โดยได้ทยอยปล่อยคลิปประกาศผล ดังนี้
โดยการประกาศผลด้วยการเซอร์ไพรส์นั้น ได้ทำกับนักล่าฝันเพียง 11 คนที่ปล่อยออกมาทาง ยูทูบ TrueVisionsOfficial และ ของ เมย์ - นภัสนันท์ ศรีสุทธิสรรค์ ได้ออกอากาศในรายการ The Road To AF12 โดยเมย์ได้เปิดตัวเป็นนักล่าฝันตัวจริงคนสุดท้ายอย่างเป็นทางการในวันแถลงข่าวเปิดตัวรายการ
Trainer และ บุคลากร.
ฝ่ายบริหาร.
<templatestyles src="Col-begin/styles.css"/>
แขกรับเชิญที่เข้าบ้าน AF12.
<templatestyles src="Col-begin/styles.css"/>
โจทย์เพลงในแต่ละสัปดาห์แบ่งเป็นภาคการเรียน และ ลำดับการร้องในคอนเสิร์ต.
ภาคเรียนที่ 3.
สัปดาห์ที่ 12 Theme - Final Round (19 กันยายน 2558).
โชว์การแข่งขัน 4 เพลงแรก
โชว์พิเศษจากนักล่าฝันที่ออกไปแล้ว
โชว์การแข่งขัน 4 เพลงสุดท้าย
โชว์รวมพิเศษ
พระราชินีแห่งเชบา

พระราชินีแห่งเชบา ("Malikat Sabaʾ", กืออึซ: ንግሥተ ሳባ "Nigista Saba", "Malkat Shva") เป็นพระราชินีนาถที่ปรากฏในพระคัมภีร์ไบเบิลที่ว่าพระนางได้เสด็จไปเข้าเฝ้ากษัตริย์ซาโลมอน ซึ่งเรื่องดังกล่าวได้แพร่หลายในหมู่ชาวยิว, อาหรับ และเอธิโอเปีย และกลายเป็นตำนานที่แพร่หลายที่สุดเรื่องหนึ่งของโลกตะวันออก ตามคติชนยิวว่า พระราชินีแห่งเชบาทรงปกครองอียิปต์และเอธิโอเปียสลับกัน บ้างก็ว่าเป็นกษัตริย์บุรุษเพศปกครองอาณาจักรเชบาแถบอาระเบียใต้ (ปัจจุบันคือบริเวณประเทศเยเมน)
ในคติชนเอธิโอเปียว่า พระราชินีแห่งเชบาทรงมีสัมพันธ์สวาทกับกษัตริย์ซาโลมอน ดังปรากฏใน "คือเบรอเนอเกิซท์" (กืออึซ: ክብረ ነገሥት, "kəbrä nägäst") อันเป็นวรรณกรรมของเอธิโอเปีย กล่าวถึงผลจากความสัมพันธ์ดังกล่าวทำให้นางตั้งครรภ์มีพระหน่อประสูติกาลเป็นจักรพรรดิเมเนลิกที่ 1 จักรพรรดิพระองค์แรกแห่งเอธิโอเปีย
ในศิลปะ.
เรื่องราวของพระราชินีแห่งเชบาได้รับความนิยมในสมัยฟื้นฟูศิลปวิทยาในอิตาลี ดังปรากฏในงานศิลป์ อาทิ บานประตูของหอศีลจุ่มซันโจวันนี ผลงานของโลเรนโซ กีแบร์ตี, จิตรกรรมฝาผนังที่กัมโปซันโตโมนูเมนตาเล และห้องราฟาเอล ผลงานของเบนอซโซ กอซโซลี และในคริสต์ศตวรรษที่ 17 โกลด ลอแร (Claude Lorrain) ได้เขียนภาพ "การเดินทางของพระราชินีแห่งเชบา" (The Embarkation of the Queen of Sheba)
นอกจากนี้เรื่องราวของนางยังได้รับการดัดแปลงเป็นวรรณกรรม, ภาพยนตร์ และเพลง เป็นต้น
จักรยานชิงแชมป์เอเชีย

จักรยานชิงแชมป์เอเชีย  เป็นการแข่งขันจักรยานลู่และถนนชิงแชมป์ทวีป ซึ่งจัดโดยสมาพันธ์จักรยานเอเชีย (<templatestyles src="Template:Tooltip/styles.css" />ACC) ก่อตั้งขึ้นในปี ค.ศ. 1963 เดิมการแข่งขันประเภทถนนและประเภทลู่จะจัดขึ้นพร้อมกัน ตั้งแต่ปี ค.ศ. 2017 การแข่งขันทั้งสองรายการได้จัดแยกกัน
บราเฮีย

บราเฮีย (ชื่อวิทยาศาสตร์: "Brahea armata") เป็นปาล์มต้นเดี่ยว สูงได้ถึง 12 เมตร ลำต้นมีเส้นผ่านศูนย์กลาง 30-50 เซนติเมตร ใบรูปพัด แผ่กว้าง 1 เมตร สีเขียวอมน้ำเงิน ก้านใบยาว 1 เมตร ขอบก้านมีหนาม ช่อดอกสมบูรณ์เพศ ออกระหว่างกาบใบ ยาว 2 เมตร ผลกลมรี ขนาด 2 เซนติเมตร เมื่อสุกมีสีน้ำตาล รับประทานได้ มีถิ่นกำเนิดในรัฐบาฮากาลิฟอร์เนีย ทางตะวันตกเฉียงเหนือของเม็กซิโก บราเฮียเป็นปาล์มที่ทนแล้งและทนลม นิยมปลูกเป็นไม้ประดับ
แนวปะทะอากาศเย็น

แนวปะทะอากาศเย็น  คือ การที่มวลอากาศเย็นเคลื่อนที่เข้าแทรกและดันมวลอากาศร้อนให้ยกตัวขึ้นด้านบน ถือเป็นการเริ่มต้นของการเกิดพายุหมุนนอกเขตร้อน  เมื่อมีความชื้นที่เพียงพอในแนวปะทะอากาศเย็นสามารถพบฝนตกได้ตลอดแนวปะทะ บริเวณด้านหน้าของแนวปะทะอากาศเย็นสามารถเกิดพายุฟ้าคะนอง ช่วงเวลาที่เกิดแนวปะทะขึ้นอย่างรุนแรงคือในการเปลี่ยนแปลงช่วงฤดูใบไม้ผลิและฤดูใบไม้ร่วง ในช่วงฤดูร้อนจะเป็นช่วงที่มีการปะทะอากาศรุนแรงน้อยที่สุด 
สัญลักษณ์ที่ใช้แสดงถึงแนวปะทะอากาศเย็นบนแผนที่อากาศ คือ เส้นสีน้ำเงินมีสามเหลี่ยมสีน้ำเงินอยู่บนเส้นชี้แสดงถึงทิศทางที่แนวปะทะอากาศเย็นกำลังเคลื่อนตัวไป
การเกิดแนวปะทะอากาศเย็น.
มวลอากาศที่เย็นและหนาแน่นซึ่งมีน้ำหนักมากกว่ามวลอากาศร้อนจะเคลื่อนเข้าแทรกและดันมวลอากาศร้อนให้ยกตัวขึ้นด้านบน การดันมวลอากาศร้อนให้ยกตัวขึ้นนี้เป็นเหตุให้เกิดความกดอากาศต่ำในบริเวณที่แนวปะทะอากาศเย็นเคลื่อนตัวผ่านไป ในกรณีที่บริเวณนั้นมีความชื้นที่เพียงพอ สามารถที่จะทำให้เกิดฝนตกและพายุฟ้าคะนองได้ตามแนวปะทะ 
แนวปะทะอากาศเย็น จะมีการเคลื่อนที่ด้วยความเร็วที่มากกว่า แนวปะทะอากาศร้อน  ซึ่งสามารถทำให้เกิดการเปลี่ยนแปลงที่รวดเร็วของสภาพอากาศในพิ้นที่ที่แนวปะทะเคลื่อนผ่าน
บริเวณซีกโลกเหนือแนวเส้นศูนย์สูตร แนวปะทะอากาศเย็นมักจะทำให้เกิดการเคลื่อนที่ของลมจากทิศตะวันตกเฉียงใต้ไปยังทิศตะวันตกเฉียงเหนือในทิศทางตามเข็มนาฬิกา ส่วนในบริเวณซีกโลกใต้จะทำให้เกิดการเคลื่อนที่ของลมในทิศทางตรงกันข้ามจากทิศตะวันตกเฉียงเหนือไปยังตะวันตกเฉียงใต้ในทิศทางทวนเข็มนาฬิกา
สิ่งที่สามารถสังเกตได้จากการเกิดแนวปะทะอากาศเย็น คือการเกิดเมฆคิวมูโลนิมบัส  ขึ้น มีฟ้าคะนองรุนแรงตามแนวด้านหน้าการปะทะ บริเวณที่แนวปะทะอากาศเย็นเคลื่อนที่ผ่านอุณหภูมิสามารถลดลงมากกว่า 15 องศาฟาเรนไฮต์ (ประมาณ 8.3 องศาเซลเซียส) ภายในหนึ่งชั่วโมง อากาศที่เย็นตัวลงอย่างรวดเร็วนี้หากเกิดขึนในบริเวณนั้นมีความชื้นที่เพียงพอจะทำให้เกิดเมฆและฝนตกขึ้นได้
ไม คุรากิ เบสต์ 151A -เลิฟ&amp;โฮป-

ไม คุรากิ เบสต์ 151A -เลิฟ&โฮป-  เป็นอัลบั้มรวมเพลงลำดับที่ 3 ของไม คุรากิ นักร้องและนักแต่งเพลงชาวญี่ปุ่น ออกจำหน่ายเมื่อวันที่ 12 พฤศจิกายน พ.ศ. 2557
ข้อมูลอัลบั้ม.
อัลบั้มนี้เป็นอัลบั้มรวมเพลงเพื่อฉลองครบรอบ 15 ปีในวงการเพลงของเธอ จำหน่ายแบบ Limited และ Regular อัลบั้มนี้เป็นอัลบั้มแรกที่มีปก Limited ถึง 2 แบบ คือ แบบ Love และ แบบ Hope แบบ Love มีมิวสิกวิดีโอ และ การแสดงสดของเพลงในแผ่นที่ 1 (แผ่น love) ส่วนแบบ Hope มีมิวสิกวิดีโอ และ การแสดงสดของเพลงในแผ่นที่ 2 (แผ่น Hope) ยกเว้นเพลง DYNAMITE ที่ถูกแทนที่ด้วยมิวสิกวิดีโอทำใหม่ของเพลง Love, day after tomorrow ทั้ง 3 แบบจะมีซีดี 2 แผ่นที่ใช้ชื่อแผ่นว่า Love และ Hope ตามลำดับ แผ่น Love เป็นเพลงบัลลาด ส่วนแผ่น Hope มีเนื้อหาเพลงที่เป็นแบบการให้กำลังใจ
หน้าปกของอัลบั้มแบบ Regular มีหน้าปกเหมือนอัลบั้ม ดิลิเชียสเวย์ อัลบั้มแรกของเธอที่ออกจำหน่ายเมื่อ 14 ปีก่อน ซึ่งเป็นปกแบบขาว-ดำ นอกจากนี้ 151A ยังเป็นการเล่นคำจากคำว่า Ichi-go Ichi-e  ซึ่งแปลว่าพบกันครั้งหนึ่งในชีวิต อัลบั้มนี้มีเพลงใหม่ 2 เพลง คือ You Can เป็นเพลงประกอบโฆษณาของบริษัท U-Can และ DYNAMITE ซึ่ง DYNAMITE เป็นเพลงเปิดลำดับที่ 39 ของยอดนักสืบจิ๋วโคนัน นอกจากนี้ยังเป็นเพลงประกอบตอนพิเศษ (; โรมาจิ: "Edogawa konan shissō jiken 〜 shijō saiaku no 2-kakan 〜") และเพลงที่ยังไม่เคยบรรจุในซีดีอย่าง Anata ga irukara  ที่เป็นดิจิทัลซิงเกิลการกุศล ช่วยเหลือในเหตุแผ่นดินไหวและคลื่นสึนามิในโทโฮะกุ พ.ศ. 2554 และเพลง Hakanasa  เวอร์ชันปกติจากอัลบั้ม Mai Kuraki Symphonic Collection in Moscow. 
อัลบั้มนี้เปิดตัวที่อันดับ 2 รองจากอัลบั้ม With Love ของคานะ นิชิโนะ เปิดตัวด้วยยอดขาย 40,556 ชุดในสัปดาห์แรก อยู่ในชาร์ต 15 สัปดาห์ รวมยอดขายได้ 67,308 ชุด และได้รับการรับรองระดับ Gold จาก RIAJ ด้วย ในปี 2014 มียอดขาย 57,078 ชุด ทำให้เป็นอัลบั้มที่ขายดีที่สุดลำดับที่ 95 ของปี
อัลบั้มนี้มีกิจกรรมร่วมสนุกคือ ให้แต่งตัวเลียนแบบไม คุรากิ โดยให้ถ่ายรูปส่งทางไลน์ โดย 100 คนที่ผ่านการคัดเลือกจะได้ไปที่งาน event ของอัลบั้มนี้ที่โตเกียวในวันจำหน่าย นอกจากนี้ยังมีการชิงการเข้าดูการซ้อมการแสดงของคอนเสิร์ตครั้งที่ 300 ของเธอ ซึ่งจัดในวันที่ 6 ธันวาคม คือคอนเสิร์ต 15th Anniversary Mai Kuraki Live Project 2014 BEST “一期一会” ～Premium～ ซึ่งเป็นคอนเสิร์ตครั้งที่ 300 เล่นเพลงไปทั้งหมด 36 เพลง จัดขึ้นที่สนามกีฬาต่อสู้ญี่ปุ่น 
รายชื่อเพลง.
ทุกเพลงแต่งเนื้อร้องโดย ไม คุรากิ ยกเว้นเพลง Anata ga irukara ที่แต่งร่วมกับ Yue Mochizuki, เพลง Your Best Friend, Koi ni koishite และ Strong Heart แต่งร่วมกับ GIOGORI 13 (NERDHEAD)
คุนิโอะไฟท์เตอร์

คุนิโอะไฟเตอร์ ตำนานนักสู้เลือดเดือด  หรือเรียกแบบภาษาญี่ปุ่นว่า เน็คเค็ทสึ คะคุโต เด็นเซ็ตสึ (; โรมาจิ: "Nekketsu Kakutō Densetsu")เป็นเกมแนวต่อสู้สไตล์ทัวร์นาเมนท์จัดจำหน่ายโดยเทคนอสเจแปนและอยู่ในซีรีส์คุนิโอะ
เนื้อเรื่องของเกม.
ในโรงเรียนมัธยมเน็คเค็ทสึ คุนิโอะกำลังทำธุระของเขาอยู่นั้นเขาก็เจอจดหมายท้าดวลจากหน้ากากเสือทั้งสอง โทราจิ และ โทไรจิที่ตู้ล็อกเกอร์ของเขาโดยบังเอิญ ในจดหมายเขียนว่า""พวกเขาได้เป็นเจ้าภาพ การแข่งขันต่อสู้แบบทัวร์นาเมนท์" " คุนิโอะคิดว่าทัวร์นาเมนท์นี้น่าสนใจดีท้าทายดีดังนั้นเขาจึงปฏิเสธไม่ได้ เขาจึงวิ่งออกไปเพื่อไปเข้าร่วมการแข่งขันต่อสู้ เมื่อริคิเห็นคุนิโอะกำลังวิ่งอยู่และได้อ่านจดหมายจึงตัดสินว่าจะเข้าร่วมอย่างเต็มใจ
ลักษณะตัวเกม.
ในการแข่งขันต่อสู้จะมีผู้เล่น 4 คนในการสนามต่อสู้ ทั้งนี้ขึ้นกับการเลือกโหมดของผู้เล่น มีทั้งแบบ ประเภททีม และ เดี่ยว ถ้ามีทีมหรือคนไหนยังมีพลังอยู่คนนั้นจะชนะ
ตัวละคร.
ในนี้จะมีทั้งหมด 18 คน จะแบ่งออกเป็น 4 กลุ่ม นักมวยปล้ำ นักเลง นักกังฟู กับ นักยูโดและเจ้าภาพอีก 2 คน
ธนากร สายปัญญา

ธนากร สายปัญญา ชื่อเล่น บอล เป็นนักกีฬาฟุตบอลชาวไทยผู้ทำหน้าที่ในตำแหน่งกองหลัง และเป็นกัปตันทีมในการแข่งขันฟุตบอลเอเชียเยาวชนอายุไม่เกิน 19 ปี 2012 
ประวัติ.
พ.ศ. 2554 ธนากรได้ทำหน้าที่ร่วมสังกัดสโมสรฟุตบอลบางกอก เอฟซี ในการแข่งขันฟุตบอลเยาวชนชิงชนะเลิศแห่งประเทศไทย “โค้กคัพ” ครั้งที่ 16
พ.ศ. 2555 เขาได้ย้ายไปเข้าร่วมสังกัดสโมสรฟุตบอลบีอีซี-เทโรศาสน
วันที่ 5 มีนาคม พ.ศ. 2558 เขาเป็นหนึ่งในผู้ทำประตูให้แก่ทีมชาติไทยรุ่นอายุไม่เกิน 22 ปี ในการแข่งขันนัดอุ่นเครื่องเมื่อครั้งที่พบกับทีมชาติปากีสถาน โดยทีมของเขาเป็นฝ่ายชนะที่ 2 ประตูต่อ 0 ส่วนในวันที่ 16 มีนาคม เกียรติศักดิ์ เสนาเมือง ยังได้วางแผนให้ธนากรได้ทำหน้าที่ร่วมกับอดิศร พรหมรักษ์ ในนัดอุ่นเครื่องกับทีมชาติพม่า จากนั้น ในวันที่ 22 มีนาคม เขาได้ทำหน้าที่เป็นกัปตันทีม เข้าแข่งขันนัดอุ่นเครื่องกับทีมชาติเวียดนามรุ่นอายุไม่เกิน 22 ปี โดยทีมของเขาเป็นฝ่ายชนะที่ 3 ประตูต่อ 1
นอกจากนี้ ยังมีรายชื่อของเขาในฟุตบอลทีมชาติไทยรุ่นอายุไม่เกิน 23 ปี สำหรับการเข้าแข่งขันฟุตบอลเอเชียเยาวชนอายุไม่เกิน 23 ปี 2016 รอบคัดเลือก โดยถือเป็นหนึ่งในผู้มีส่วนสำคัญในการพาทีมชาติไทยเข้าสู่การแข่งฟุตบอลเอเชียเยาวชนอายุไม่เกิน 23 ปี 2016 รอบสุดท้ายได้สำเร็จในฐานะทีมที่ดีที่สุดอันดับสอง เพื่อคัดเลือกทีมเข้าร่วมแข่งขันกีฬาฟุตบอลในโอลิมปิกฤดูร้อน 2016
เกียรติประวัติ.
"ไทย ยู-19 ปี"
สนธิสัญญาลอนดอน (ค.ศ. 1839)

สนธิสัญญาลอนดอน ค.ศ. 1839 หรือเรียก สนธิสัญญาลอนดอนที่หนึ่ง, อนุสัญญา ค.ศ. 1839, สนธิสัญญาการแยกออกลอนดอน (London Treaty of Separation), สนธิสัญญาเบญจภาคี ค.ศ. 1839 (Quintuple Treaty of 1839) หรือ สนธิสัญญายี่สิบสี่ข้อ เป็นสนธิสัญญาซึ่งมีการลงนามเมื่อวันที่ 19 เมษายน ค.ศ. 1839 ระหว่างความร่วมมือแห่งยุโรป (Concert of Europe) สหราชอาณาจักรเนเธอร์แลนด์และราชอาณาจักรเบลเยียม เป็นผลพวงโดยตรงจากสนธิสัญญาสิบแปดข้อ ค.ศ. 1831 ซึ่งเนเธอร์แลนด์ปฏิเสธไม่ลงนาม และเป็นผลของการเจรจาที่การประชุมลอนดอน ค.ศ. 1838–1839
ภายใต้สนธิสัญญา ชาติยุโรปรับรองและรับประกันเอกราชและความเป็นกลางของเบลเยียมและยืนยันเอกราชของลักเซมเบิร์กส่วนที่ประชากรพูดภาษาเยอรมัน ข้อ 7 กำหนดให้เบลเยียมเป็นกลางตลอดกาล และโดยการแสดงเจตนาเป็นนัย ผูกมัดชาติผู้ลงนามให้พิทักษ์ความเป็นกลางนั้นในกรณีการรุกราน
แอนโทนี แมกิลล์

แอนโทนี แมกิลล์  เป็นนักสนุกเกอร์อาชีพชาวสกอตแลนด์ เขามีแอลัน มักแมนัสเป็นคู่ฝึกซ้อม
แมกิลล์เทิร์นโปรในปี 2010 หลังจากได้แชมป์สมัครเล่นรายการ PIOS (International Open Series)
สตีเฟน ลี

สตีเฟน ลี  เป็นอดีตนักสนุกเกอร์อาชีพ เขาเทิร์นโปรในปี 1992 และได้ติดอันดับท็อป 16 ระหว่างสนุกเกอร์ฤดูกาล 1997/1998 และ 2007/2008 ได้ขึ้นสู่อันดับสูงสุดในระหว่างการเล่นอาชีพคืออันดับ 5 เขาคว้าแชมป์รายการเก็บคะแนน 4 รายการในระหว่างปี 1998 และ 2006 เข้าถึงรอบรองชนะเลิศในรายการเวิลด์แชมเปียนชิป 2003 และรองชิงในรายการมาสเตอส์ 2008 ต่อมาฟอร์มการเล่นของเขาตกไปมาก เป็นผลมาจากหลุดอันดับท็อป 16 หลังจากที่ได้แล่นมาสิบเอ็ดฤดูกาลติดต่อกัน เขาตั้งใจจะปรับตัวให้ดีขึ้นในระหว่างการแข่งขัน ฟอร์มกลับมาดีขึ้นในฤดูกาล 2011/2012 ลีเข้าถึงสองรอบชิงชนะเลิศติดต่อกันในรายการเก็บคะแนนและได้คว้าแชมป์ 5 รายการ จนกลับมาติดอันดับท็อป 16 อีกครั้ง ลีเป็นผู้เล่นที่สู้อย่างมาก รวมเซนจูรีเบรกได้ 176 ในระหว่างการเล่นอาชีพของเขา การออกคิวที่นิ่งของเขาได้รับการยกย่องจากผู้เชี่ยวชาญว่าเป็นธรรมชาติมากที่สุดในระหว่างการเล่น
ในวันที่ 12 ตุลาคม ศ.ค. 2012 ลีถูกสั่งห้ามลงการแข่งขันโดยสมาคมสนุกเกอร์โลก เนื่องจากคดีล้มแมตช์ เขาถูกพบว่ามีความผิดในกันยายน ศ.ค. 2013 จากทั้งเจ็ดแมตช์ในปี 2008 และ 2009 เขาถูกแบนเป็นเวลา 12 ปี จนถึง 12 ตุลาคม ศ.ค. 2024
เอดับเบิลยูเอ เวิลด์แทกทีม แชมเปียนชิพ

เอดับเบิลยูเอ เวิลด์แทกทีม แชมเปียนชิพ เป็นเข็มขัดแชมป์ประเภทแทกทีมของ American Wrestling Association ก่อตั้งขึ้นเมื่อปี ค.ศ. 1960 และสิ้นสุดลงในปี ค.ศ. 1991
ประวัติการครองแชมป์.
†There are no records of the day the reign began, only the month so the first day of the month is counted.
††There are no records of the day the reign ended, only the month so the first day of the month is counted.
กีฬายิงธนูในโอลิมปิกฤดูร้อน 2016

การแข่งขันยิงธนูในโอลิมปิกฤดูร้อน 2016 ที่นครรีโอเดจาเนโร จะจัดขึ้นในระยะเวลา 7 วัน ระหว่างวันที่ 6–12 สิงหาคม ค.ศ. 2016 (พ.ศ. 2559) ณ สนามซังบาโดรมีมาร์เกวสเดซาปูกาอี
ประเทศที่เข้าร่วม.
นักยิงธนูจาก 56 ประเทศเข้าร่วมในโอลิมปิกฤดูร้อน 2016
<templatestyles src="Div col/styles.css"/>
กีฬายกน้ำหนักในโอลิมปิกฤดูร้อน 2016

การแข่งขันยกน้ำหนักในโอลิมปิกฤดูร้อน 2016 ที่ นครรีโอเดจาเนโร ระหว่างวันที่ 6–16 สิงหาคม ค.ศ. 2016 (พ.ศ. 2559) ณ สนามรีอูเซงตรู
ประเภทการแข่งขัน.
มีการชิงชัยทั้งหมด 15 เหรียญทอง คือ
อิวัน รากิติช

อิวัน รากิติช (เกิดวันที่ 10 มีนาคม ค.ศ. 1988) เป็นนักฟุตบอลชาวโครเอเชีย ปัจจุบันเล่นในตำแหน่งกองกลางให้กับเซบิยาและทีมชาติโครเอเชีย
รากิติชเริ่มอาชีพนักฟุตบอลที่บาเซิล และอยู่กับบาเซิลได้ 2 ฤดูกาลก่อนที่จะเซ็นสัญญากับชัลเคอ 04 หลังจากที่อยู่กับชัลเคอ 04 ได้ 3 ฤดูกาลครึ่ง เขาก็ได้เซ็นสัญญากับเซบิยา ในเดือนมกราคม พ.ศ. 2554 สองปีถัดมา รากิติชได้รับการยืนยันว่าจะเป็นกัปตันทีมและนำทีมคว้าชัยชนะในยูฟ่ายูโรปาลีก ในเดือนมิถุนายน พ.ศ. 2557 บาร์เซโลนาและเซบิยาก็บรรลุข้อตกลงในการซื้อขายรากิติช
ในระดับนานาชาติ รากิติชเล่นให้กับฟุตบอลทีมชาติโครเอเชีย ถึงแม้ว่าเขาจะมาจากเยาวชนของฟุตบอลทีมชาติสวิตเซอร์แลนด์ รากิติชได้เปลี่ยนใจมาเล่นให้กับทีมชาติตามบ้านเกิดของพ่อแทน เขาเล่นให้กับโครเอเชียครั้งแรกใน พ.ศ. 2550 และก็ทำให้ทีมชาติสามารถเล่นได้ในยูฟ่ายูโร 2008 ยูฟ่ายูโร 2012 และฟุตบอลโลก 2014
พระจันทรโคจรคุณ (ยิ้ม จนฺทรํสี)

พระจันทรโคจรคุณ (ยิ้ม จนฺทรํสี) เป็นพระราชาคณะฝ่ายธรรมยุติกนิกาย เจ้าอาวาสรูปแรกของวัดมกุฏกษัตริยารามราชวรวิหาร
ประวัติ.
พระจันทรโคจรคุณ เกิดเมื่อวันอังคารขึ้น 8 ค่ำ เดือน 12 ปีมะเส็ง ตรงกับวันที่ 14 พฤศจิกายน พ.ศ. 2352 ชาติภูมิอยู่สามเสน เขตดุสิต กรุงเทพมหานคร โยมบิดาชื่อมา โยมมารดาชื่อคง
ต่อมาในเดือน 7 พ.ศ. 2373 ได้อุปสมบทเป็นพระภิกษุที่วัดราชาธิวาส พระสุเมธมุนี (ซาย พุทฺธวํโส) เป็นพระอุปัชฌาย์ พระบาทสมเด็จพระจอมเกล้าเจ้าอยู่หัวเมื่อทรงพระผนวชเป็นพระกรรมวาจาจารย์ จากนั้นได้ศึกษาภาษาบาลีจนแปลได้ แต่ไม่ได้เข้าสอบ ต่อมาได้ติดตามพระอริยมุนี (ทับ พุทฺธสิริ) ย้ายไปอยู่วัดโสมนัสราชวรวิหาร จนถึงปี พ.ศ. 2402 พระบาทสมเด็จพระจอมเกล้าเจ้าอยู่หัวทรงตั้งเป็นพระราชาคณะอยู่วัดบวรนิเวศราชวรวิหาร
เมื่อพระบาทสมเด็จพระจอมเกล้าเจ้าอยู่หัวทรงตั้งวัดมกุฏกษัตริยารามแล้วเสร็จ ได้ทรงโปรดให้แห่พระจันทรโคจรคุณจากวัดบวรนิเวศวิหารมาเป็นเจ้าอาวาสรูปแรก ในวันศุกร์ ขึ้น 7 ค่ำ เดือน 8 ตรงกับวันที่ 26 มิถุนายน พ.ศ. 2411 ท่านได้ปกครองวัดนี้จนถึงแก่มรณภาพ
อุปนิสัย.
สมเด็จพระมหาสมณเจ้า กรมพระยาวชิรญาณวโรรส ได้ศึกษาข้อวัตรปฏิบัติอยู่กับพระจันทรโคจรคุณนานถึง 2 ปี 2 เดือน ได้ตรัสเล่าว่าท่านเป็นพระผู้เคร่งครัดในพระวินัย สมถะ เยือกเย็น เอื้อเฟื้อเผื่อแผ่ ไม่ถือตัวว่าเป็นผู้ใหญ่แม้เมื่ออยู่กับผู้น้อย พูดน้อย ไม่พูดเสียดสีเพ้อเจ้อ ไม่แสดงอาการโกรธเคืองใคร มีสติมาก
มรณภาพ.
พระจันทรโคจรคุณ ถึงแก่มรณภาพในคืนวันจันทร์ แรม 12 ค่ำ เดือน 10 ตรงกับวันที่ 9 ตุลาคม พ.ศ. 2425 ตอนที่ท่านมรณภาพนั้นเทียนและโคมไฟที่จุดอยู่ต่างดับลงพร้อมกันทั้งที่ไม่มีลมพัด เมื่อภิกษุสามเณรช่วยกันจุดไฟขึ้นใหม่จึงพบว่าท่านมรณภาพแล้ว
เทศบาลเมืองอ่างทอง

อ่างทอง เป็นเทศบาลเมืองแห่งหนึ่งและแห่งเดียวในจังหวัดอ่างทอง เป็นเมืองศูนย์กลางของจังหวัด ตั้งอยู่บนทั้งสองฝั่งของแม่น้ำเจ้าพระยา มีพื้นที่ครอบคลุมหลายตำบลในอำเภอเมืองอ่างทอง ได้แก่ ตำบลตลาดหลวง ตำบลบางแก้ว และบางส่วนของตำบลศาลาแดง ตำบลบ้านแห ตำบลบ้านอิฐ ตำบลโพสะ และตำบลย่านซื่อ โดยในปี พ.ศ. 2561 เมืองอ่างทองมีประชากรจำนวน 12,803 คน
ประวัติ.
อ่างทอง เป็นเทศบาลเมืองซึ่งมีอาณาเขตครอบคลุมพื้นที่ตำบลตลาดหลวง ตำบลบางแก้วทั้งตำบล และยังครอบคลุมพื้นที่บางส่วนของตำบลศาลาแดง ตำบลโพสะ ตำบลศาลาแดง ตำบลย่านซื่อ ตำบลบ้านอิฐ และตำบลบ้านแห ตั้งอยู่ในอำเภอเมืองอ่างทอง จังหวัดอ่างทอง ท้องที่บริเวณชุมนุมชนอันเป็นที่ตั้งของศาลากลางจังหวัดอ่างทอง ยังขาดการบำรุงรักษา ทางราชการจึงได้จัดตั้ง "เทศบาลเมืองอ่างทอง" ขึ้น เพื่อบำรุงความสุขและความสะดวกของประชาชนให้ยิ่งขึ้น และนับว่าเป็นเทศบาลเมืองแห่งแรกของจังหวัดอ่างทอง ตามประกาศกระทรวงมหาดไทยลงวันที่ 20 สิงหาคม พ.ศ. 2479 โดยมีผลบังคับตั้งแต่วันที่ 29 พฤศจิกายน ปีเดียวกัน มีพื้นที่รับผิดชอบ 3.730 ตารางกิโลเมตร
ต่อมาได้มีการขยายเขตเทศบาลเมืองอ่างทอง เนื่องจากการขยายตัวและความเจริญของชุมชนมีมากขึ้น และเพื่อให้เหมาะสมกับการบริหารงาน ตามประกาศกระทรวงมหาดไทยลงวันที่ 6 กันยายน พ.ศ. 2537 โดยมีผลบังคับตั้งแต่วันที่ 20 กันยายน ปีเดียวกัน จึงมีมีพื้นที่รับผิดชอบเพิ่มขึ้นเป็น 6.1930 ตารางกิโลเมตร
เทศบาลเมืองสระบุรี

สระบุรี เป็นเทศบาลเมืองแห่งหนึ่งในอำเภอเมืองสระบุรี จังหวัดสระบุรี มีประชากรในปี พ.ศ. 2555 จำนวน 62,499 คน มีพื้นที่ครอบคลุมตำบลปากเพรียวทั้งตำบล
ประวัติ.
เทศบาลเมืองสระบุรี ตั้งอยู่ที่ตำบลปากเพรียว อำเภอเมืองสระบุรี จังหวัดสระบุรี ได้ยกฐานะจากสุขาภิบาลเมืองสระบุรี ตามพระราชกฤษฎีกาจัดตั้งเทศบาลเมืองสระบุรี เมื่อวันที่ 10 ธันวาคม พ.ศ. 2478 โดยมีพื้นที่เพียง 5 ตารางกิโลเมตร ต่อมาเมื่อปี พ.ศ. 2517 ได้มีการเปลี่ยนแปลงขยายเขตเทศบาลจากเดิมมาเป็น 20.13 ตารางกิโลเมตร จนถึงปัจจุบัน
ที่ตั้ง.
เทศบาลเมืองสระบุรี มีพื้นที่ครอบคลุมตำบลปากเพรียวทั้งตำบล มีอาณาเขตติดต่อกับตำบลต่าง ๆ ดังนี้
ภูมิประเทศ.
เทศบาลเมืองสระบุรี ตั้งอยู่บนที่ราบสูง สูงกว่าระดับน้ำทะเลปานกลางที่ระดับความสูงประมาณ 15-16 เมตร มีความลาดเอียงต่ำลงบริเวณรอบนอกเมือง ทำให้ในฤดูฝนจะมีน้ำท่วมขังบริเวณที่ต่ำ เมืองสระบุรีมีแม่น้ำป่าสักไหลผ่านเขตเทศบาลเมืองสระบุรี โดยไหลผ่านมาจากอำเภอมวกเหล็ก สู่อำเภอแก่งคอย อำเภอเมืองสระบุรี และอำเภอเสาไห้ แล้วไหลบรรจบกับแม่น้ำเจ้าพระยาที่จังหวัดพระนครศรีอยุธยา และมีคลอง 1 แห่ง คือ คลองฝั่งแดง
นักบุญลองกินุส

ลองกินุส  หรือ ลอนไจนัส  เป็นชื่อที่ตั้งให้กับบุคคลในตำนานของศาสนาคริสต์ เขาเป็นนายทหารผู้แทงหอกลงบนร่างพระเยซูที่ถูกตรึงกางเขน ซึ่งหอกนี้ได้กลายเป็นหอกในตำนานที่ถูกเรียกว่า "หอกศักดิ์สิทธิ์" ทั้งนี้ใน "สารของเฮรอดถึงปิลาตุส" ได้ระบุว่า ลองกินุสรู้สึกผิดและเป็นทุกข์ใจต่อการที่ได้แทงร่างของพระเยซู เขาถูกส่งไปในถ้ำที่ในทุกๆคืนจะถูกสิงโตกัดฉีกร่างเนื้อ และเมื่อถึงรุ่งเช้าร่างกายเขาก็กลับฟื้นคืนเป็นปกติ และก็ถูกกัดฉีกอีกเป็นวังวนเรื่อยๆจนสิ้นสุด หลังจากนั้นเขาจึงหันไปนับถือคริสต์ 
อย่างไรก็ตาม มีนักบวชอังกฤษชื่อ ซาบีน บาริง-กูดได้พบว่า "ชื่อลองกินุสนั้นไม่เคยเป็นที่รู้จักในหมู่ชาวกรีกมาก่อนจนกระทั่งถึงยุคสังฆราชเยอรมานุสในปี 715 ชื่อลองกินุสนั้นถูกเริ่มใช้ในหมู่ชาวตะวันตกจากพระวรสารนักบุญนิโคเดอมุส ไม่มีข้อมูลที่เชื่อถือได้ใดๆที่ยืนยันถึงการกระทำและความทุกข์ทรมานของนักบุญผู้นี้" ถึงกระนั้น ก็ยังมีความเชื่อดั้งเดิมที่ว่าบ้านเกิดของลองกินุสเป็นหมู่บ้านเล็กๆในลานเซียโน แคว้นอาบรุซโซ ภาคกลางของอิตาลี
มีข้อสันนิฐานว่า "ลองกินุส" เป็นคำละตินที่อาจมีรากศัพท์มาจากคำกรีก λόγχη (ลองชี) ที่หมายถึงหอกซึ่งคำนี้ปรากฏในพระวรสารนักบุญยอห์น 19:34 นอกจากนี้ ในหอสมุดชาวฟลอเรนซ์ยังพบเอกสารโบราณที่เขียนขึ้นในปี 586 มีคำกรีกนี้ถูกเขียนเป็นตัวพิมพ์ใหญ่ ΛΟΓΙΝΟC (ลองกินอส) อยู่ข้างภาพนายทหารถือหอก เป็นเอกสารตัวเขียนสีวิจิตรฉากตรึงกางเขน
เทศบาลเมืองพิจิตร

พิจิตร เป็นเทศบาลเมืองแห่งหนึ่งในจังหวัดพิจิตร เป็นเทศบาลเมืองที่ตั้งขึ้นเป็นลำดับที่สองของจังหวัดต่อจากเทศบาลเมืองบางมูลนาก ตั้งอยู่ในอำเภอเมืองพิจิตร มีพื้นที่ครอบคลุมตำบลในเมืองทั้งตำบล มีพื้นที่ 12.017 ตารางกิโลเมตร มีประชากรในปี พ.ศ. 2561 จำนวน 21,580 คน
ประวัติ.
พิจิตรเป็นเมืองเก่าแก่ที่ก่อตั้งขึ้นเมื่อ พ.ศ. 1601 ในสมัยสุโขทัย ปรากฏข้อความในศิลาจารึกหลักที่ 1 ของพ่อขุนรามคำแหงมหาราช ในศิลาจารึกหลักที่ 8 รัชกาลพระยาลิไท และจากพงศาวดารเหนือ พระยาโคตรตะบองได้ย้ายเมืองจากนครไชยบวรมาตั้งที่หมู่บ้านสระหลวง โดยได้เริ่มฝังหลักเมือง และได้เปลี่ยนชื่อเมืองใหม่ว่า เมืองสระหลวง ซึ่งมีสถานะเป็นหัวเมืองเอกของกรุงสุโขทัย ต่อมาในสมัยอยุธยา รัชสมัยของสมเด็จพระบรมไตรโลกนาถได้เปลี่ยนชื่อเป็น เมืองโอฆบุรี ซึ่งแปลว่า "เมืองในท้องน้ำ" และต่อมาได้เปลี่ยนชื่อเป็น เมืองพิจิตร ซึ่งมีความหมายว่า "เมืองงาม" จนถึงปัจจุบัน
เทศบาลเมืองพิจิตรเดิมเป็นที่ตั้งศาลากลางจังหวัดพิจิตร ต่อมาได้มีพระราชกฤษฎีกายกฐานะขึ้นเป็นเทศบาลเมืองพิจิตร เมื่อวันที่ 29 พฤศจิกายน พ.ศ. 2479 มีพื้นที่เขตเทศบาล 1.88 ตารางกิโลเมตร ต่อมาในปี พ.ศ. 2499 ได้มีพระราชกฤษฎีกาลงวันที่ 30 มิถุนายน พ.ศ. 2499 เปลี่ยนแปลงเขตเทศบาลเมืองพิจิตรเป็น 3.17 ตารางกิโลเมตร และในปี พ.ศ. 2512 ได้มีพระราชกฤษฎีกาเปลี่ยนแปลงเขตเทศบาลเมืองพิจิตรเป็น 12.017 ตารางกิโลเมตร
ภูมิศาสตร์.
เมืองพิจิตรเป็นเมืองที่มีแม่น้ำน่านไหลผ่าน โดยตัวเมืองตั้งอยู่บริเวณริมฝั่งด้านตะวันตกของแม่น้ำน่านในท้องที่อำเภอเมืองพิจิตร และเป็นที่ตั้งของศาลากลางจังหวัด พื้นที่เขตเทศบาลมี 12.017 ตารางกิโลเมตร มีอาณาเขตติดกับพื้นที่ใกล้เคียง ดังนี้
ชุมชน.
เทศบาลเมืองพิจิตรมีการแบ่งการปกครองออกเป็น 25 ชุมชน ดังนี้ (ข้อมูลจากสำนักทะเบียนเทศบาลเมืองพิจิตร)
<templatestyles src="Div col/styles.css"/>
ทางหลวง.
ทางหลวงที่ผ่านเขตเทศบาล ได้แก่
ช่วง เชวงศักดิ์สงคราม

พันเอก ช่วง เชวงศักดิ์สงคราม หรือ หลวงเชวงศักดิ์สงคราม (10 มีนาคม พ.ศ. 2443 - 9 มีนาคม พ.ศ. 2505) นามเดิม ช่วง ขวัญเชิด อดีตรองนายกรัฐมนตรี รัฐมนตรีว่าการกระทรวงมหาดไทย รัฐมนตรีว่าการกระทรวงสาธารณสุข และรัฐมนตรีว่าการกระทรวงเกษตราธิการ
ประวัติ.
พันเอก ช่วง เชวงศักดิ์สงคราม เกิดเมื่อวันเสาร์ที่ 10 มีนาคม พ.ศ. 2443 (นับแบบใหม่) เป็นบุตรของบุญรอด เชวงศักดิ์สงคราม กับ ทับทิม เชวงศักดิ์สงคราม
การศึกษา.
เมื่อโตได้เข้าเรียนที่โรงเรียนนครพิทยาคม ย้ายที่อยู่และเรียนที่จังหวัดชลบุรี เข้าเรียนชั้นประถม 2 ที่โรงเรียนวัดต้นสน แล้วย้ายไปโรงเรียนอุดมพิทยากร (วัดกำแพง) ที่จังหวัดฉะเชิงเทรา เรียนชั้นประถม 3 ที่โรงเรียนวัดเมือง ขณะนั้นรัฐบาลได้ตั้งโรงเรียนสามัญประจำมณฑลขึ้นและจัดให้มีการปรับเทียบความรู้นักเรียนประถมเป็นมัธยมทั้งหมด เมื่อเรียนจบชั้นประถมศึกษาปีที่ 3 ช่วงจึงได้รับการปรับวุฒิเข้าศึกษาต่อชั้นมัธยมศึกษาปีที่ 4 ในโรงเรียนเบญจมราชูทิศ ซึ่งเป็นโรงเรียนชายประจำจังหวัดฉะเชิงเทราต่อในทันที ต่อมาได้เข้าศึกษาต่อชั้นมัธยมปีที่ 6 ที่โรงเรียนสวนกุหลาบวิทยาลัย และเลือกที่จะเป็นทหาร จึงสอบแข่งขันเข้าศึกษาในโรงเรียนนายร้อยพระจุลจอมเกล้า
การทำงาน.
พันเอกช่วง เชวงศักดิ์สงครามสำเร็จการศึกษาจากโรงเรียนนายร้อยพระจุลจอมเกล้า และได้รับพระราชทานยศร้อยตรีเมื่อวันที่ 27 ธันวาคม พ.ศ. 2464แล้วเริ่มปฏิบัติราชการในกองทัพบกจนได้รับพระราชทานบรรดาศักดิ์เป็นหลวงเชวงศักดิ์สงคราม ถือศักดินา ๘๐๐ เมื่อวันที่ 18 พฤษภาคม พ.ศ. 2475และได้รับตำแหน่งที่สำคัญเรื่อยมา เช่น 
นอกจากนี้ระหว่างที่ดำรงตำแหน่ง รัฐมนตรีว่าการกระทรวงเกษตราธิการ พันเอกช่วง เชวงศักดิ์สงคราม ยังดำรงตำแหน่งนายกสภามหาวิทยาลัยเกษตรศาสตร์ (31 พฤษภาคม 2490 ถึง 8 พฤศจิกายน 2490) ด้วย
นอกเหนือจากงานราชการแล้ว พันเอกช่วง เชวงศักดิ์สงคราม ยังเป็นสมาชิกสภาผู้แทนราษฎรประเภทที่ 2 ในปี พ.ศ. 2494 เป็นสมาชิกสภาผู้แทนราษฎรจังหวัดนครปฐม และสมาชิกวุฒิสภา
สมรส.
พันเอกช่วง เชวงศักดิ์สงคราม สมรสกับ นางมาลัย เชวงศักดิ์สงคราม และ นางประหยัด เชวงศักดิ์สงคราม 
มีบุตร-ธิดา รวม 10 คน
ถึงแก่อนิจกรรม.
พันเอกช่วง เชวงศักดิ์สงคราม ถึงแก่อนิจกรรมเมื่อวันที่ 9 มีนาคม 2505 อายุได้ 61 ปี ด้วยอาการหัวใจวายเฉียบพลัน พระราชทานเพลิงศพ ณ เมรุหน้าพลับพลาอิสริยาภรณ์ วัดเทพศิรินทราวาส 18 มิถุนายน พ.ศ. 2505
พรศักดิ์ ประจักษ์วิทย์

พรศักดิ์ ประจักษ์วิทย์ หรือชื่อที่รู้จักในวงการว่า พรศักดิ์ (Pornsak) เป็นพิธีกรชาวไทยที่ได้รับความนิยมอย่างมากคนหนึ่งในประเทศสิงคโปร์ โดยมีความสามารถพูดได้ถึงสามภาษา (อังกฤษ, จีนกลางและไทย) โดยเขามักจะออกรายการของช่อง MediaCorp TV Channel 8 และ MediaCorp TV Channel 5 ปัจจุบันเขาอยู่ภายใต้สังกัด เลฟโปรไฟล์
ชีวิตช่วงแรกและการศึกษา.
พรศักดิ์ ประจักษ์วิทย์ เกิดเมื่อ พ.ศ. 2525 ที่สาทร กรุงเทพมหานคร ประเทศไทย โดยบิดาเป็นชาวจีนและมารดาเป็นชาวไทยเชื้อสายจีน โดยแม่ของพรศักดิ์เสียชีวิตเมื่อเขาอายุ 5 ขวบด้วยโรคลูคีเมีย ภายหลังจากที่แม่ของเขาเสียชีวิตไม่นาน พ่อของพรศักดิ์ก็ส่งเขาไปที่สิงคโปร์ โดยเขาศึกษาที่โรงเรียนประถมศึกษาเซาท์วิว และ โรงเรียนมัธยมศึกษา Clementi Town โดยในปีแรก ๆ ที่ไปอยู่ที่สิงคโปร์เขาต้องอดทนจากเรื่องของกำแพงภาษา ในปี พ.ศ. 2547 พรศักดิ์สำเร็จการศึกษาในสาขาบริหารธุรกิจจากมหาวิทยาลัยการจัดการแห่งสิงคโปร์ ต่อมาพรศักดิ์ได้เข้าศึกษาต่อที่มหาวิทยาลัยโมแนชโดยสำเร็จการศึกษาในระดับมหาบัณฑิตในสาขาการศึกษาปฐมวัย
อาชีพ.
ภายหลังสำเร็จการศึกษาระดับปริญญาตรี พรศักดิ์ชนะการแข่งขัน ซึ่งจัดโดยวิทยุเอสพีเอช UFM 1003 ในปี พ.ศ. 2548 เขาได้เข้าเป็นดีเจ หลังจากนั้นเขาได้เริ่มทำงานหลากหลายมากขึ้นในวงการบันเทิง เช่นในปี พ.ศ. 2550 ได้เริ่มงานเป็นพิธีกรรายการโทรทัศน์ ภายหลังเขาได้รับการชักชวนจากมีเดียคอร์ปที่งานเปิดห้องสมุด ลี่กาเซียง โดยแขกกิตติมศักดิ์ที่มาในงานเปิดห้องสมุดก็คือ รัฐมนตรีที่ปรึกษา ลี กวนยู
พรศักดิ์ได้พิสูจน์ความสามารถว่าเขามีความสามารถที่จะรับงานพิธีกรได้หลากหลายประเภท ประกอบด้วยรายการแข่งขันร้องเพลง"Campus Superstar". ในปี พ.ศ. 2550 เขาได้รับรางวัล หน้าใหม่ยอดเยี่ยม จากงานประกาศรางวัล Star Awards ต่อมาเขาได้เป็นหนึ่งใน "10 อันดับศิลปินที่ได้รับความนิยมสูงสุด" 
นอกจากนั้นพรศักดิ์ยังเป็นผู้ประกอบการที่ประสบความสำเร็จ เขาเป็นเจ้าของร่วมของร้านอาหารไทยที่มีสาขาอย่าง PORN'S ชื่อของร้านอาหารทำให้ทุกสายตาต้องหยุดมอง แต่ชื่อร้านอาหาร คำว่า "porn" (พร) ในภาษาไทยมีความหมายว่า "ความสุข". ทั้งพรศักดิ์ยังก่อตั้งโรงเรียนปฐมวัย
จากการเป็นผู้ที่ชอบศึกษา พรศักดิ์สำเร็จการศึกษาหลักสูตร Traditional Chinese Medicine สาขา TCM จาก Guangzhou University of Chinese Medicine เมื่อเดือนมิถุนายน พ.ศ. 2558
ธาร์ซิส

ธาร์ซิส  เป็นชื่อเรียกของที่ราบสูงขนาดใหญ่ใกล้เส้นศูนย์สูตรในซีกดาวเคราะห์ฝั่งทิศตะวันตกของดาวอังคาร เป็นที่ตั้งของภูเขาไฟขนาดใหญ่ที่สุดในระบบสุริยจักรวาลของเรานามว่า โอลิมปัส และยังมีภูเขาไฟรูปโล่ อีก 3 ลูกทอดเรียงตัวกัน คือ อาร์เซีย, แอสคาเออุส และ พาโวนิส
ชื่อธาร์ซิสมาจากการถอดเสียงแบบกรีก–ละติน จากคำว่าทาร์ชิชซึ่งปรากฎในคัมภีร์ฮีบรู 
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สมาคมมหาวิทยาลัยอเมริกัน

สมาคมมหาวิทยาลัยอเมริกัน  เป็นองค์กรของมหาวิทยาลัยที่ทำงานวิจัยชั้นแนวหน้า ที่ทำงานมีเป้าหมายในการดำรงไว้ซึ่งงานวิจัยเชิงวิชาการและการศึกษาที่เข้มแข็ง ประกอบด้วมหาวิทยาลัย 60 แห่งในประเทศสหรัฐอเมริกา และ 2 แห่งในประเทศแคนาดา
ตองตึง

ยางพลวง ชื่อวิทยาศาสตร์: "Dipterocarpus tuberculatus" ชื่ออื่น: กุง (ปราจีนบุรี, อุบลราชธานี, อุดรธานี); เกาะสะแต้ว (ละว้า-เชียงใหม่); คลง (เขมร-บุรีรัมย์); คลอง (เขมร); คลุ้ง (ชาวบน-นครราชสีมา); ควง (พิษณุโลก, สุโขทัย); โคล้ง (เขมร-สุรินทร์); ตะล่าอ่ออาขว่า (กะเหรี่ยง-เชียงใหม่); ตึง, ตองตึง, ตึงขาว (ภาคเหนือ); พลวง (ภาคกลาง, ภาคตะวันออกเฉียงเหนือ); พลอง (ระยอง, ส่วย-สุรินทร์); ยาง, ยางพลวง (ภาคกลาง); ล่าเทอะ, แลเท้า (กะเหรี่ยง-ภาคเหนือ); สะเติ่ง (ละว้า-เชียงใหม่); สาละออง (กะเหรี่ยง-กาญจนบุรี) 
ภาษากะเหรี่ยงเรียก หล่าเคอะหล่า ไม้ยืนต้น ผลัดใบ กิ่งอ่อนมีร่องรอยแผลเป็นจากใบร่วงชัดเจน เปลือกต้นหนา สีน้ำตาลปนเทาอ่อน ใบเดี่ยว ยอดอ่อนมีหูใบสีแดงหุ้ม ดอกช่อออกตามซอกใบ กลีบเลี้ยงขนาดใหญ่ กลีบดอกเรียงซ้อนเป็นเกลียว สีชมพูเข้ม ตรงปลายกลีบ ผลมีปีกสองปีก เกิดจากกลีบเลี้ยง แข็ง ผลแก่ไม่แตก ใบใช้ห่อข้าวและตากแห้งใช้ทำตับมุงหลังคา เป็นไม้ที่นิยมใช้ทำฟืนในจังหวัดกำปงชนัง ประเทศกัมพูชา
ผักกาดช้าง

หญ้าคออ่อนหรือผักกาดช้าง ชื่อวิทยาศาสตร์: "Crassocephalum crepidioides" ภาษากะเหรี่ยงเรียกหน่อบออึ เป็นพืชล้มลุก ลำต้นอวบน้ำ มีขนปกคลุมเล็กน้อย ใบเดี่ยว ผิวใบค่อนข้างเกลี้ยง ท้องใบมีขนเล็กน้อย ดอกช่อแบบกระจุกแน่น มีเกล็ดสีขาวปกคลุมบริเวณก้านช่อดอก ใบและต้นนำไปต้มใช้เป็นอาหารเลี้ยงหมู มีสารที่เป็นพิษต่อตับและก่อเนื้องอก ยอดอ่อนนำมาทำอาหารได้
ถนนบางขุนเทียน

ถนนบางขุนเทียน เป็นถนนสายหลักในพื้นที่ เขตบางบอนและเขตบางขุนเทียน ประกอบไปด้วยถนนสองส่วน ได้แก่ ถนนบางขุนเทียน และ ถนนบางขุนเทียนชายทะเล
ถนนบางขุนเทียน.
ถนนบางขุนเทียน (อักษรโรมัน: Thanon Bang Khun Thian) เป็นถนนสายหลักในเขตบางบอนและเขตบางขุนเทียน ขนาด 6 ช่องจราจร มีระยะทางประมาณ 2 กิโลเมตร เริ่มต้นจากถนนเอกชัยที่ทางแยกบางบอน (รหัส 489) ในพื้นที่แขวงคลองบางบอน เขตบางบอน จากนั้นข้ามทางรถไฟสายวงเวียนใหญ่-มหาชัยเข้าสู่พื้นที่แขวงแสมดำ และไปสิ้นสุดที่ถนนพระรามที่ 2 โดยมีสะพานข้ามถนนพระรามที่ 2 เชื่อมต่อกับถนนบางขุนเทียนชายทะเลต่อไป
ถนนบางขุนเทียนชายทะเล.
ถนนบางขุนเทียนชายทะเล (อักษรโรมัน: Thanon Bang Khun Thian Chai Thale) เป็นถนนสายหลักในเขตบางขุนเทียน มีระยะทางประมาณ 15 กิโลเมตร เริ่มต้นจากถนนพระรามที่ 2 ตรงข้ามกับถนนบางขุนเทียน แขวงแสมดำ มุ่งหน้าไปทางทิศใต้ ตัดกับถนนสะแกงาม ลอดใต้ถนนกาญจนาภิเษก ข้ามคลองสนามชัย เข้าสู่พื้นที่แขวงท่าข้าม ลงไปทางทิศใต้จนถึงถนนเลียบคลองพิทยาลงกรณ์ เยื้องกับทางเข้าสะพานรักษ์ทะเลบางขุนเทียน
การก่อสร้าง.
แต่เดิมถนนบางขุนเทียนชายทะเลมีขนาด 2 ช่องจราจรเท่านั้น และไม่มีสะพานข้ามถนนพระรามที่ 2 จากถนนบางขุนเทียน ทำให้รถที่ต้องการข้ามถนนพระรามที่ 2 จะต้องไปกลับรถที่ทางแยกต่างระดับบางขุนเทียนและสะพานกลับรถหน้าโรงพยาบาลบางมดเท่านั้น ต่อมาจึงมีการสร้างสะพานข้ามถนนพระรามที่ 2 ขนาด 4 ช่องจราจร ต่อมาเนื่องจากกรุงเทพมหานครต้องการผลักดันการท่องเที่ยวป่าชายเลนบริเวณชายทะเลบางขุนเทียน ถนนบางขุนเทียนชายทะเลเองเป็นย่านที่รวมร้านอาหารทะเลจำนวนมาก และเพื่อแก้ไขปัญหาน้ำท่วมถนนอย่างถาวร กรุงเทพมหานครจึงทำการปรับปรุงถนนบางขุนเทียนชายทะเล ช่วงถนนพระรามที่ 2 ถึงเชิงสะพานข้ามคลองเชิงตาแพ ระยะทาง 11.45 กิโลเมตร ตั้งแต่ปี พ.ศ. 2550 แล้วเสร็จปี พ.ศ. 2552-2553 โดยโครงการได้แบ่งออกเป็น 3 ตอน ได้แก่ ช่วงถนนพระรามที่ 2 ถึงสะพานข้ามคลองสนามชัย ระยะทาง 3.16 กิโลเมตร ก่อสร้างเป็นถนนคอนกรีตเสริมเหล็กขนาด 6 ช่องจราจรพร้อมทางเท้า ส่วนตัวสะพานข้ามคลองสนามชัยมีขนาด 4 ช่องจราจร (รองรับการจราจรได้ 6 ช่องในอนาคต) ช่วงที่สอง ตั้งแต่สะพานข้ามคลองสนามชัยถึงซอยเทียนทะเล 30 ระยะทาง 4.15 กิโลเมตร ก่อสร้างเป็นถนนลาดยางขนาด 4 ช่องจราจรพร้อมทางจักรยาน โดยทั่วไปไม่มีทางเท้า และช่วงที่ 3 ตั้งแต่ซอยเทียนทะเล 30 จนถึงสะพานข้ามคลองเชิงตาแพ ระยะทาง 3.80 กิโลเมตร ก่อสร้างเป็นถนนลาดยางขนาด 2 ช่องจราจรพร้อมทางจักรยาน และสะพานข้ามคลองสำหรับช่องทางจักรยาน (ยกเว้นสะพานข้ามคลองเชิงตาแพที่ไม่มีสะพานข้ามคลองสำหรับจักรยาน) ส่วนช่วงสะพานข้ามคลองเชิงตาแพถึงถนนคลองพิทยาลงกรณ์ กรุงเทพมหานครได้ปรับปรุงเป็นถนนลาดยางขนาด 2 ช่องจราจร ไม่มีไหล่ทางไว้ก่อนแล้ว โดยถนนในช่วงนี้เป็นถนนที่ล้อมรอบด้วยบ่อน้ำและต้นโกงกางตลอดสายทาง
ท่าอากาศยานนานาชาติเปียงยาง

ท่าอากาศยานนานาชาติเปียงยาง (เกาหลี: ; ฮันจา: ; อาร์อาร์: "Pyeongyang Gukje Bihaengjang"; เอ็มอาร์: "P'yŏngyang Kukche Pihaengchang") (IATA: FNJ, ICAO: ZKPY) มีอีกชื่อว่า ท่าอากาศยานนานาชาติเปียงยางซูนัน  เป็นท่าอากาศยานนานาชาติหลักที่ให้บริการในเขตกรุงเปียงยาง เมืองหลวงเกาหลีเหนือ ตั้งอยู่ในเขตซูนัน เป็นฐานการบินหลักของสายการบินประจำชาติ แอร์โครยอ
ท่าอากาศยานปิดบริหารในระดับนานาชาติเมื่อ ค.ศ. 2020 เนื่องจากการระบาดทั่วของโควิด-19 และเปิดบริการใหม่ใน ค.ศ. 2023 ด้วยการบริการของแอร์โครยอระหว่างปักกิ่งกับวลาดีวอสตอค
ประวัติ.
การเปิดใช้งานช่วงแรก ๆ.
ท่าอากาศยานเปียงยางแห่งแรก ตั้งอยู่ทางฝั่งตะวันออกของแม่น้ำแทดง แต่ถูกทำลายในสงครามโลกครั้งที่สอง จึงสร้างท่าอากาศยานใหม่ ซึ่งก็คือท่าอากาศยานซูนัน ในย่านชานเมืองขึ้น
ระหว่างช่วงสงครามเกาหลี ผู้สื่อข่าวชาวอังกฤษ เรจินัลด์ ทอมป์สัน ได้บันทึกว่า เป็นท่าอากาศยานที่วุ่นวายมาก เนื่องจากมีเครื่องบินของกองทัพสหรัฐอเมริกาคอยขนส่งเสบียงและอาวุธในช่วงสงครามระหว่างคริสต์ทศวรรษ 1950 ต่อมาท่าอากาศยานได้ประสบมหาอุทกภัย เนื่องจากอเมริการะเบิดเขื่อนท็อกซันในวันที่ 13 พฤษภาคม ค.ศ. 1953 ทำให้ต้องมีการฟื้นฟูท่าอากาศยานใหม่
การพัฒนาการในคริสต์ทศวรรษ 2000.
ในปี ค.ศ. 2000 สายการบินแอโรฟลอต ได้ยกเลิกเที่ยวบินจากมอสโกและคาบารอฟสก์ ต่อมาในเดือนพฤศจิกายน ค.ศ. 2006 สายการบินไชนาเซาเทิร์นแอร์ไลน์ ได้เปิดเที่ยวบินจากปักกิ่งเฉพาะฤดูท่องเที่ยวเท่านั้น ในเดือนเมษายน ค.ศ. 2008 แอร์ไชนา ได้กลับมาเปิดเที่ยวบินไปปักกิ่ง สัปดาห์ละ 3 วัน ส่วนโคเรียนแอร์ และเอเชียนาแอร์ไลน์ ก็ได้เปิดเที่ยวบินจากโซล-อินช็อนและเมืองยังยัง แต่ได้ยกเลิกในภายหลัง
ในเดือนกรกฎาคม ค.ศ. 2011 อาคารผู้โดยสารแห่งใหม่ได้เปิดใช้งาน ตั้งอยู่ด้านข้างอาคารเก่า ซึ่งทันสมัยกว่าอาคารเก่ามาก โดยอาคารใหม่นี้ใช้เป็นอาคารศุลกากร และเป็นอาคารผู้โดยสารระหว่างประเทศ ส่วนอาคารเก่าได้รับการปรับปรุงใหม่ในปี ค.ศ. 2012
สิ่งอำนวยความสะดวก.
อาคารผู้โดยสาร.
อาคารขาออก.
ผู้โดยสารระหว่างประเทศต้องจ่ายค่าภาษีท่าอากาศยาน 10 ยูโร
ระบบขนส่งสาธารณะ.
มีรถแท็กซี่วิ่งระหว่างอาคารผู้โดยสารกับเปียงยาง นอกจากนี้ยังมีรถโดยสารประจำทางให้บริการอีกด้วย
ท่าอากาศยาน เปิดทำการเวลา 6-22 นาฬิกาในฤดูร้อน และ 7-21 นาฬิกาในฤดูหนาว
ทางวิ่งและลานจอด.
ท่าอากาศยานมีทางวิ่ง 2 ทาง ได้แก่ 01/19 (ฝั่งเหนือ) และ 17/35 (ฝั่งใต้) ระหว่างที่มีการก่อสร้างอาคารผู้โดยสารใหม่ฝั่งใต้ เครื่องจะจอดที่ทางวิ่งฝั่งเหนือเป็นส่วนใหญ่ โดยที่ทางวิ่งหลัก (01/19) จะมีระบบตรวจจับเครื่องบินที่จะลงจอด
ท่าอากาศยานสามารถรับเครื่องบินได้พร้อมกันถึง 4 ลำ มีลานจอดเครื่องบิน 17 ที่ และยังมีอาคารเก็บเครื่องบินอีก 2 แห่ง
นายกรัฐมนตรีออสเตรเลีย

นายกรัฐมนตรีออสเตรเลีย(Prime Minister of Australia) เป็นหัวหน้ารัฐบาลของเครือรัฐออสเตรเลีย นายกรัฐมนตรีดำรงตำหน่งเป็นหัวหน้าฝ่ายบริหารของรัฐบาลกลางและรัฐสภากลางออสเตรเลีย ภายใต้หลักการรัฐบาลที่รับผิดชอบ แอนโทนี แอลบานีสจากพรรคแรงงานกลายเป็นนายกรัฐมตรีเมื่อวันที่ 23 พฤษภาคม ค.ศ. 2022
มีผู้ดำรงตำแหน่งนายกรัฐมนตรีทั้งหมด31 คน ผู้ดำรงตำแหน่งคนแรกคือเอ็ดมันด์ บาร์ตันที่ดำรงตำแหน่งในวันที่ 1 มกราคม ค.ศ. 1901 นายกรัฐมนตรีที่ดำรงตำแหน่งนานที่สุดคือโรเบิร์ต เมนซีส์ ซึ่งดำรงตำแหน่งมากกว่า 18 ปี และผู้ที่ดำรงตำแหน่งสั้นที่สุดคือแฟรงก์ ฟอร์ด ซึ่งดำรงตำแหน่งเพียงหนึ่งสัปดาห์
ซียูอะเกน (เพลงวิซ คาลิฟา)

"ซียูอะเกน"  เป็นเพลงแนวฮิปฮอป ของแร็ปเปอร์ชาวอเมริกัน วิซ คาลิฟา ร้องและเล่นเปียโนรับเชิญโดยชาร์ลี พุต นักร้องชาวอเมริกัน เป็นเพลงประกอบภาพยนตร์แนวแอ็กชันเรื่อง "เร็ว..แรงทะลุนรก 7" เป็นการไว้อาลัยแด่พอล วอล์กเกอร์ ที่เสียชีวิตจากอุบัติเหตุทางรถยนต์ในเดือนพฤศจิกายน ค.ศ. 2013 เป็นครั้งสุดท้าย ซิงเกิลออกจำหน่ายวันที่ 17 มีนาคม ค.ศ. 2015 ในสหรัฐอเมริกา ออกจำหน่ายในประเทศอื่น ๆ ในวันที่ 3 เมษายน และในสหราชอาณาจักรเมื่อวันที่ 12 เมษายน
"ซียูอะเกน" ขึ้นอันดับหนึ่งบนชาร์ตบิลบอร์ดฮอต 100 นาน 12 สัปดาห์ และบนชาร์ตซิงเกิลแห่งสหราชอาณาจักรนาน 2 สัปดาห์ เพลงขึ้นอันดับหนึ่งในประเทศอื่น ๆ อีกหลายประเทศ ได้แก่ ออสเตรเลีย ออสเตรีย แคนาดา เยอรมนี ไอร์แลนด์ นิวซีแลนด์ และสวิตเซอร์แลนด์ เพลงถือสถิติเพลงที่ถูกเปิดมากที่สุดในวันเดียวในสปอติฟายในสหรัฐอเมริกา (เปิด 4.2 ล้านครั้งในวันที่ 13 เมษายน ค.ศ. 2015) และทำสถิติเพลงที่ถูกเปิดมากที่สุดในหนึ่งสัปดาห์ใน 26 ประเทศ ระหว่างวันที่ 6-12 เมษายน (เปิด 21.9 ล้านครั้ง) และในสหราชอาณาจักรในสัปดาห์เดียว (เปิด 3.72 ล้านครั้งตั้งแต่วันที่ 20-26 เมษายน ค.ศ. 2015)
ชาร์ต.
<templatestyles src="Col-begin/styles.css"/>
เกลาดิโอ บราโบ

เกลาดิโอ อันเดรส บราโบ มุญโญซ (เกิด 13 เมษายน ค.ศ. 1983) เป็นนักฟุตบอลอาชีพชาวชิลี ปัจจุบันลงเล่นในตำแหน่งผู้รักษาประตูให้กับเรอัลเบติส สโมสรในลาลิกา และเป็นกัปตันให้กับทีมชาติชิลี
 "ณ วันที่ 25 เมษายน ค.ศ. 2022"
 "ณ วันที่ 25 เมษายน ค.ศ. 2022"
เกียรติประวัติ.
โกโล-โกโล
เรอัลโซซิเอดัด
บาร์เซโลนา
แมนเชสเตอร์ซิตี
เรอัลเบติส
ชิลี
ส่วนบุคคล
เฌเรมี มาตีเยอ

เฌเรมี มาตีเยอ  เกิดเมื่อวันที่ 29 ตุลาคม พ.ศ. 2526 เป็นนักฟุตบอลอาชีพชาวฝรั่งเศส ซึ่งเล่นให้กับสปอร์ติงลิสบอนและฟุตบอลทีมชาติฝรั่งเศส ส่วนใหญ่แล้วเขาเล่นในตำแหน่งกองหลังตำแหน่งกลาง เขายังสามารถเล่นในตำแหน่งกองหลังปีกซ้ายได้
แจ็ก กรีลิช

แจ็ก ปีเตอร์ กรีลิช (เกิด 10 กันยายน ค.ศ. 1995) เป็นนักฟุตบอลชาวอังกฤษเชื้อสายไอริช เล่นได้ทั้งในตำแหน่งปีกซ้ายและกองกลางตัวรุก ปัจจุบันเล่นให้แก่เอฟเวอร์ตัน โดยยืมตัวจากแมนเชสเตอร์ซิตีและทีมชาติอังกฤษ
ประวัติ.
กรีลิชเกิดเมื่อวันที่ 10 กันยายน ค.ศ. 1995 ที่เมืองโซลิฮัลล์ ทวดของเขาคือบิลลี แกร์ราตี ซึ่งเคยคว้าแชมป์เอฟเอคัพกับแอสตันวิลลาเมื่อปี ค.ศ. 1905 โดยเควิน กรีลิช พ่อของแจ็ก กรีลิช เป็นแฟนอย่างเหนียวแน่นของแอสตันวิลลา เคยผ่านการเห็นแอสตันวิลลาประสบความสำเร็จทั้งคว้าแชมป์ลีกและยูโรเปียนคัพ (ยูฟ่าแชมเปียนส์ลีก ในปัจจุบัน) มาแล้วในยุคทศวรรษที่ 80 โดยเฉพาะในนัดชิงยูโรเปียนคัพ เควินเป็นหนึ่งในผู้ที่ได้ไปนั่งชมถึงอัฒจรรย์ที่สนามเดอไคป์ ในเมืองรอตเทอร์ดาม ประเทศเนเธอร์แลนด์ เลยทีเดียว เควินจึงปลูกฝังให้แจ็กรักในแอสตันวิลลาตั้งแต่อายุได้ 4 ขวบ ด้วยการพาไปนั่งชมการแข่งขันของสโมสรที่อัฒจรรย์ฝั่งดักเอลลิสสแตนด์ 
แจ็ก กรีลิช เป็นนักฟุตบอลที่สวมถุงเท้าเมื่อลงแข่งขันในลักษณะแบบพับลงมาครึ่งแข้ง โดยได้รับแรงบันดาลใจมาจากจอร์จ เบสต์ อดีตกองกลางในระดับตำนานของแมนเชสเตอร์ยูไนเต็ด
ระดับสโมสร.
กรีลิชได้เข้ามาร่วมทีมเยาวชนของแอสตันวิลลาเมื่อปี ค.ศ. 2001 ขณะอายุได้ 6 ขวบ ก่อนจะก้าวขึ้นมาติดทีมชุดใหญ่เมื่อปี ค.ศ. 2013 ขณะอายุได้ 18 ปี หลังจากนั้นสโมสรนอตส์เคาน์ตีได้ยืมตัวไปใช้งานเป็นเวลา 1 ฤดูกาล
หลังจากหมดสัญญายืมตัวแล้ว กรีลิชจึงได้กลับมาร่วมทีมแอสตันวิลลาพร้อมกับฟอร์มที่ดีขึ้นอย่างมากโดยในฤดูกาล 2014-15 ที่สามารถโชว์ฟอร์มได้อย่างโดดเด่น โดยเฉพาะในรอบรองชนะเลิศของรายการเอฟเอคัพที่แอสตันวิลลาเอาชนะทีมใหญ่อย่าง ลิเวอร์พูล ไปได้ 2-1 ที่สนามเวมบลีย์ เมื่อวันที่ 19 เมษายน ค.ศ. 2015
สตาร์เกต (ทีมโปรดิวเซอร์)

สตาร์เกต  เป็นทีมโปรดิวเซอร์เพลง และทีมประพันธ์เพลงชาวนอร์เวย์ ประกอบด้วย Tor Erik Hermansen (เกิด 14 ตุลาคม 1972) และ Mikkel Storleer (เกิดปี 1972) มีต้นกำเนิดในนครนิวยอร์ก แนวเพลงของทีมประกอบด้วย R&B, pop, dance-pop, Europop และhip hop สตาร์เกตก่อตั้งขึ้นในทรอนด์เฮม ,ประเทศนอร์เวย์
หูทวนลม

หูทวนลม เป็นซิงเกิลของศักดิ์สิทธิ์ แท่งทอง ประพันธ์คำร้องและแต่งทำนองโดย กสิ นิพัฒน์ศิริผล และเรียบเรียงโดย NY-Q ออกจำหน่ายในวันที่ 19 มีนาคม พ.ศ. 2556 สังกัดครัวซอง ในเครือจีเอ็มเอ็ม แกรมมี่ เป็น 1 ของโปรเจกต์ Croissong Long Long Do เนื้อหาของเพลง หูทวนลม เป็นเหตุการณ์จริงที่เกิดจากประสบการณ์ของ­­คนรอบตัวเขาความหมายก็ตรงตัวเลย ถ้าจะเปรียบก็คงจะเหมือนคนที่ตายแล้วแต่ไม่รู้ตัว
การตอบรับ.
เพลง หูทวนลม ได้อันดับสูงสุด 6 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 11 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เดวิด เอ. ฮัฟฟ์แมน

เดวิด อัลเบิร์ต ฮัฟฟ์แมน หรือ เดวิด เอ. ฮัฟฟ์แมน (อังกฤษ: David A. Huffman) เป็นผู้บุกเบิกการเข้ารหัส ระดับบิต ในวิชาวิทยาการคอมพิวเตอร์ และเป็นผู้นำอีกเรื่องหนึ่งในแขนงวิชา คณิตศาสตร์ของการพับกระดาษ ฮัฟแมนเสียชีวิตในวัย 74 ปี ด้วยโรคมะเร็ง
การศึกษา.
จบวิศวกรรมไฟฟ้าจากมหาวิทยาลัยโอไฮโอสเตต ได้เป็นทหารเรือประจำการ 2 ปี ในตำแหน่งผู้เชี่ยวชาญด้านเรดาห์ และกลับมาศึกษาชั้นปริญญาเอกด้านวิศวกรรมไฟฟ้า ที่ สถาบันเทคโนโลยีแมสซาชูเซตส์ ด้าน วงจร ซีเควนเชี่ยล สวิทชชิ่ง 
การทำงาน.
ในปี พ.ศ. 2494 เขาได้คิดค้นการเข้ารหัสฮัฟฟ์แมน ในระหว่างที่กำลังส่งการบ้าน สำหรับการสอบปลายภาค ชั้นปริญญาเอกที่ สถาบันเทคโนโลยีแมสซาชูเซตส์ ต่อมาเข้าร่วมทำงานใน สถาบันเทคโนโลยีแมสซาชูเซตส์ 14 ปี ต่อมาย้ายมาเป็นอาจารย์ที่ มหาวิทยาลัยแคลิฟอร์เนีย
เทศบาลเมืองชัยนาท

ชัยนาท เป็นเทศบาลเมืองแห่งหนึ่งในจังหวัดชัยนาท เป็นศูนย์กลางของจังหวัด มีพื้นที่ครอบคลุมตำบลในเมืองทั้งตำบล และบางส่วนของตำบลบ้านกล้วย ตำบลท่าชัย และตำบลเขาท่าพระในอำเภอเมืองชัยนาท มีประชากรในปี พ.ศ. 2560 จำนวน 12,225 คน
ที่ตั้ง.
เทศบาลเมืองชัยนาทตั้งอยู่บริเวณริมฝั่งซ้ายของแม่น้ำเจ้าพระยา บนเส้นรุ้งที่ 15 องศาเหนือ และเส้นแวงที่ 100 องศาตะวันออก สูงจากระดับน้ำทะเลปานกลาง 16.854 เมตร ห่างจากกรุงเทพมหานครประมาณ 195 กิโลเมตร มีพื้นที่ประมาณ 6.061 ตารางกิโลเมตร มีพื้นที่ครอบคลุมตำบลในเมืองทั้งตำบล และบางส่วนของตำบลบ้านกล้วย ตำบลท่าชัย และตำบลเขาท่าพระ มีถนนพหลโยธินตัดผ่านเมือง ซึ่งเป็นเส้นทางคมนาคมหลัก
ประวัติ.
เทศบาลเมืองชัยนาทเดิมเป็นสุขาภิบาลในชื่อ ตำบลบ้านกล้วย ต่อมาได้มีพระราชกฤษฎีกาจัดตั้งเทศบาลเมืองชัยนาทเพื่อยกฐานะท้องที่ตำบลบ้านกล้วยเป็น เทศบาลเมืองชัยนาท เมื่อวันที่ 29 พฤศจิกายน พ.ศ. 2479 ในสมัยพระยาพหลพลพยุหเสนาเป็นนายกรัฐมนตรี มีเนื้อที่เทศบาล 1.25 ตารางกิโลเมตร
ต่อมาในเขตเทศบาลได้มีประชาชนเข้ามาอยู่อาศัยและประกอบการค้าเป็นจำนวนมากขึ้น จึงได้มีพระราชกฤษฎีกาเปลี่ยนแปลงเขตเทศบาลเมืองชัยนาทเมื่อวันที่ 31 ธันวาคม พ.ศ. 2511 ขยายเขตพื้นที่เป็น 6.061 ตารางกิโลเมตร ในสมัยจอมพลถนอม กิตติขจร เป็นนายกรัฐมนตรี
เทศบาลเมืองปทุมธานี

เทศบาลเมืองปทุมธานี เป็นเทศบาลเมืองแห่งหนึ่งในจังหวัดปทุมธานี เป็นศูนย์กลางของจังหวัด มีพื้นที่ครอบคลุมตำบลบางปรอกทั้งตำบลในอำเภอเมืองปทุมธานี มีประชากรในปี พ.ศ. 2562 จำนวน 23,528 คน
การจัดตั้งเทศบาล.
เทศบาลเมืองปทุมธานีตั้งอยู่ในอำเภอเมืองปทุมธานี จังหวัดปทุมธานี จัดตั้งขึ้นตามพระราชกฤษฎีกาจัดตั้งเทศบาลเมืองปทุมธานี ลงวันที่ 28 พฤศจิกายน พ.ศ. 2479 มีพื้นที่ 1.7 ตารางกิโลเมตร และได้มีการขยายเขตเทศบาลตามพระราชกฤษฎีกาเปลี่ยนแปลงเขตเทศบาลเมืองปทุมธานี ลงวันที่ 12 มีนาคม พ.ศ. 2524 โดยมีพื้นที่ทั้งสิ้น 7.1 ตารางกิโลเมตร ห่างจากกรุงเทพมหานครประมาณ 30 กิโลเมตร และห่างจากศาลากลางจังหวัดปทุมธานีประมาณ 1 กิโลเมตร
มันตราไดอารี่

รายการ มันตราไดอารี่  เป็นรายการวาไรตี้ทอล์คโชว์นำเสนอเรื่องราวสร้างสุข พร้อมด้วยเคล็ดลับง่าย ๆ ที่สามารถนำไปใช้ได้ในชีวิตประจำวัน ดำเนินรายการโดย พญ.อังศ์วรา ธีระตันติกานนท์ (หมอเอิง;พิธีกรหลัก) ออกอากาศครั้งแรกในวันที่ 7 มิถุนายน พ.ศ. 2552 ทางสถานีโทรทัศน์กองทัพบกช่อง 5 และออกอากาศครั้งสุดท้ายในวันที่ 29 มีนาคม พ.ศ. 2567 ทางช่อง อมรินทร์ทีวี (ระยะเวลาการออกอากาศ 14 ปี)
ช่วงต่าง ๆ ของรายการ.
อนึ่ง บางสัปดาห์ หมอเอิงจะพาไปเที่ยวในสถานที่ท่องเที่ยวที่น่าสนใจ รวมถึงพาชิมของอร่อยในย่านนั้น
แผลที่ไม่มีวันหาย

"แผลที่ไม่มีวันหาย" เป็นซิงเกิลของเยสเซอร์เดส์ ในปี พ.ศ. 2555 ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 15 ตุลาคม พ.ศ. 2555 สังกัดค่ายวีเรคคอร์ดส ในเครือจีเอ็มเอ็ม แกรมมี่ ส่วนมิวสิกวิดีโอเพลงนี้เผยแพร่ในวันที่ 15 พฤศจิกายน พ.ศ. 2555
การตอบรับ.
เพลง "แผลที่ไม่มีวันหาย" ติดอันดับสูงสุดที่ 32 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23 ธันวาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฌอร์ดี มาซิป

ฌอร์ดี มาซิป โลเปซ (เกิดวันที่ 3 มกราคม ค.ศ. 1989) เป็นนักฟุตบอลอาชีพชาวสเปน ปัจจุบันลงเล่นในตำแหน่งผู้รักษาประตูให้กับเรอัลบายาโดลิด สโมสรในลาลิกา
ระดับสโมสร.
มาซิปเกิดในซาบาเด็ลย์ จังหวัดบาร์เซโลนา แคว้นกาตาลุญญา เขาย้ายมายัง "ลามาซิอา" ของสโมสรฟุตบอลบาร์เซโลนาในปี พ.ศ. 2547 ด้วยอายุ 15 ปี เขาลงเล่นเป็นตัวจริงครั้งแรกในฤดูกาล 2008–09 ซึ่งเล่นให้กับอูเอ บิลาฌูอิกา (UE Vilajuïga) ซึ่งเป็นสโมสรในแคว้นกาตาลุญญาที่เล่นในดิวิชันที่ 4 ด้วยสัญญายืมตัว
หลังจากนั้น มาซิปก็ย้ายกับมาอยู่กับสโมสรฟุตบอลบาร์เซโลนา เบ ทำให้เขาเป็นผู้รักษาประตูตัวเลือกที่ 3 ระหว่างในปีแรก
ในฤดูกาล 2014–15 เขาถูกดึงตัวขึ้นมาเล่นกับชุดใหญ่ ได้รับเสื้อหมายเลข 25 และเป็นผู้รักษาประตูตัวเลือกที่สาม หลังเกลาดีโอ บราโบ และมาร์ค-อันเดร เทอร์ ชเตเกิน ในวันที่ 16 ธันวาคม พ.ศ. 2557 เขาก็ได้ลงเล่นในฐานะตัวจริงครั้งแรกในโกปาเดลเรย์รอบ 32 ทีม เลกที่สอง ซึ่งพบกับเอสเด อูเอสกา และในนัดนั้นบาร์เซโลนาก็ชนะไป 8-1 ที่กัมนอว์
แมนฮันต์อินเตอร์เนชันแนล 2012

แมนฮันต์อินเตอร์เนชันแนล 2012  เป็นครั้งที่ 16 ของการประกวดแมนฮันต์อินเตอร์เนชันแนล กำหนดจัดขึ้นที่โรงภาพยนตร์สกาลา, สยามสแควร์, กรุงเทพมหานคร, ประเทศไทย เมื่อวันที่ 9 พฤศจิกายน พ.ศ 2555
วีระพล จิตสัมฤทธิ์

วีระพล จิตสัมฤทธิ์ (เกิด 23 กันยายน พ.ศ. 2507) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และอดีตรองนายกองค์การบริหารส่วนจังหวัดศรีสะเกษ
ประวัติ.
วีระพล เกิดเมื่อวันที่ 23 กันยายน พ.ศ. 2507 ที่ตำบลซำ อำเภอเมืองศรีสะเกษ จังหวัดศรีสะเกษ สำเร็จการศึกษาระดับ บริหารธุรกิจบัณฑิต จากมหาวิทยาลัยรามคำแหง
งานการเมือง.
วีระพล เข้าสู่การเมืองโดยการเป็นสมาชิกสภาองค์การบริหารส่วนจังหวัดศรีสะเกษ 3 สมัย ต่อมาเป็นประธานสภาองค์การบริหารส่วนจังหวัดศรีสะเกษ และเป็นรองนายกองค์การบริหารส่วนจังหวัดศรีสะเกษ ตามลำดับ ต่อมาในปี พ.ศ. 2548 ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดศรีสะเกษ สังกัดพรรคชาติไทย ได้รับเลือกตั้งเป็นสมัยแรก ต่อมาในปี พ.ศ. 2550 ได้ลงสมัครในสังกัดพรรคพลังประชาชน ได้รับเลือกตั้งเป็นสมัยที่ 2 ต่อมาพรรคพลังประชาชน ถูกยุบพรรคเขาจึงย้ายไปสังกัดพรรคเพื่อไทย ในปี พ.ศ. 2554 ลงสมัครในสังกัดพรรคเพื่อไทย ได้รับเลือกเป็นสมัยที่ 3 ในปี พ.ศ. 2562 ลงสมัครในสังกัดพรรคเพื่อไทย เช่นเดิม ได้รับเลือกเป็นสมัยที่ 4 และในปี พ.ศ. 2566 ลงสสัครในสังกัดพรรคเพื่อไทย เช่นเดิม และได้รับเลือกเป็นสมัยที่ 5
สมาชิกสภาผู้แทนราษฎร.
วีระพล จิตสัมฤทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
สตาส์ (เพลงซิมพลีเรด)

"สตาส์"  เป็นซิงเกิลของวงซิมพลีเรด แต่งโดยมิค ฮัคนอลล์ อยู่ในอัลบั้มที่มีชื่อเดียวกัน ในปี ค.ศ. 1991 ซิงเกิลนี้ขึ้นสู่อันดับที่ 8 ของชาร์ตซิงเกิลแห่งสหราชอาณาจักร และอยู่ในอันดับที่ 44 ของบิลบอร์ด ฮอต 100
สมิท ดุน

สมิท ดุน (General Smith Dun) เป็นผู้บัญชาการกองทัพพม่าระหว่าง 4 มกราคม พ.ศ. 2491 - 1 กุมภาพันธ์ พ.ศ. 2492 เกิดเมื่อ 11 พฤศจิกายน พ.ศ. 2449 เสียชีวิตเมื่อ พ.ศ. 2522
ดุนสมัครเข้าร่วมกองทัพอินเดียเมื่อ 8 พฤศจิกายน พ.ศ. 2467 โดยสังกัดกองพลไรเฟิลพม่าและได้ปฏิบัติการในพม่าระหว่างเหตุการณ์กบฏ พ.ศ. 2473 – 2475 เขาได้รับเลือกให้เข้าศึกษาในสถาบันวิชาการทหารอินเดียและได้เกียรตินิยมอันดับ 1 ต่อมา ได้รับราชการในกองพลปัญจาบได้เป็น ร้อยโทเมื่อ พ.ศ. 2479 และได้เข้าร่วมในการสู้รบในเขตชายแดนตะวันตกเฉียงเหนือระหว่าง พ.ศ. 2479 – 2480 เขาเป็นทหารในพม่าระหว่างที่ญี่ปุ่นรุกรานเมื่อ พ.ศ. 2484
เพื่อสร้างความเชื่อมั่นในการรวมตัวเป็นสหภาพพม่า ที่ต้องการรวมชนกลุ่มน้อยทุกกลุ่มให้เข้ามารวมกัน ดุนซึ่งเป็นชาวกะเหรี่ยงได้เป็นผู้บัญชาการทหารในพม่า หลังจากที่พม่าได้รับเอกราชจากอังกฤษ อย่างไรก็ตาม ใน พ.ศ. 2492 ชาวกะเหรี่ยงได้ทำสงครามเรียกร้องเอกราชจากพม่า ดุนจึงถูกปลดออก
วันโบอองจอ

วันโบอองจอ  เป็นวันสำคัญวันหนึ่งในพม่า ตรงกับวันที่ 20 ธันวาคม เพื่อระลึกถึงเหตุการณ์ในวันที่ 20 ธันวาคม พ.ศ. 2471 โบอองจอถูกตำรวจชาวอินเดียของรัฐบาลอังกฤษยิงเสียชีวิต ระหว่างการประท้วงนัดหยุดเรียนครั้งที่ 3 ของนักศึกษามหาวิทยาลัยย่างกุ้ง เขากลายเป็นผู้นำนักศึกษาคนแรกที่เสียชีวิตในการต่อสู้เพื่อเอกราชของพม่า 
ในเดือนธันวาคม พ.ศ. 2471 คนงานในบ่อน้ำมันเชาะและเยนานจองของบริษัทน้ำมันพม่าได้นัดหยุดงานและเดินขบวนเข้ามาในย่างกุ้ง เมื่อคนงานมาถึง นักศึกษามหาวิทยาลัยย่างกุ้งได้เริ่มการประท้วงต่อต้านการปกครองระบอบอาณานิคม ฝ่ายรัฐบาลได้ส่งตำรวจมาควบคุมสถานการณ์ การปราบปรามของตำรวจทำให้มีนักศึกษาหลายคนได้รับบาดเจ็บ และอองจอได้เสียชีวิตในเวลาต่อมา
ยูทูมีอาร์เอฟรีทิง

"ยูทูมีอาร์เอฟรีทิง"  เป็นซิงเกิลของวงดนตรีโซลจากอังกฤษ เดอะเรียลทิง แต่งโดยเคน โกลด์ และไมเคิล เดนน์ อยู่ในอัลบั้มแรก "เรียลทิง" ซิงเกิลนี้เป็นซิงเกิลเดียวของวงที่ขึ้นสู่อันดับหนึ่งของ UK Singles Chart นานกว่าสามสัปดาห์ และอยู่ในอันดับที่ยี่สิบแปดและหกสิบสี่ของชาร์ตบิลบอร์ด อาร์แอนด์บี และบิลบอร์ดฮอต 100 ตามลำดับ
ปาฏัน

ปาฏัน ("Pātan") หรือ ยละ (#เปลี่ยนทาง "Yala") หรือชื่ออย่างเป็นทางการว่า มหานครลลิตปุร  เป็นหนึ่งในเมืองหลักของประเทศเนปาล ตั้งอยู่ทางตอนกลางค่อนไปทางใต้ของหุบเขากาฐมาณฑุ ปาฏันถือเป็นนครที่รุ่มรวยด้วยมรดกด้วยศิลปะและวัฒนธรรมเป็นที่สุด 
จากการสำรวจสำมะโนครัวประชากรเมื่อปี พ.ศ. 2554 ปาฏันมีประชากรทั้งหมด 226,728 คน จาก 54,748 ครัวเรือน และเป็นเมืองหนึ่งที่มีชาวเนวารตั้งถิ่นฐานอยู่
ด้วยความที่ปาฏันมีประชากรหนาแน่นการเดินจึงเป็นการเดินทางที่สะดวกที่สุด แม้ปาฏันจะมีถนนวงแหวนรอบหุบเขากาฐมาณฑุและถนนที่เชื่อมต่อกับเมืองหลวงกาฐมาณฑุเพียงข้ามแม่น้ำพาคมตี แต่ก็ประสบปัญหาจราจรติดขัด ปัจจุบันได้มีความพยายามที่จะขยายถนนเพื่อความเหมาะสมกับการขยายตัวของการคมนาคมในปัจจุบัน ส่วนท่าอากาศยานนานาชาติตริภูวันอยู่ห่างจากเมืองปาฏันออกไป 7 กิโลเมตร
เมืองปาฏันมีศาสนสถานและโบราณสถานที่สนใจจำนวนมาก เช่น จัตุรัสปาฏันดูร์บาร์, ปาฏันโธขา, รัตนาคารมหาวิหาร (ที่ประทับของกุมารีแห่งปาฏัน) หรือวัดมหาพุทธะ เป็นต้น
แมตทิว เซลต์

แมททิว เซลต์  เป็นนักสนุกเกอร์อาชีพชาวอังกฤษจากย่านรอมฟอร์ด ตอนนี้อยู่ในแอเดอร์สโตนและซ้อมที่แอเทกสนุกเกอร์คลับ (Atack Snooker Club) ในเมืองนันอีตัน เขาผ่านเข้ามาเล่นสายอาชีพหลังจากจบที่อันดับเจ็ดในรายการพอนทินส์อินเตอร์เนชันแนลโอเพนซีรีส์ (PIOS) ในฤดูกาล 2006/2007 เขามีเพื่อนและคู่ซ้อมคือ นีล โรเบิร์ตสัน และ รอนนี โอซุลลิแวน
แม่น้ำพาคมตี

แม่น้ำพาคมตี [พาก-มะ-ตี]  เป็นแม่น้ำสายหนึ่งของประเทศเนปาลไหลผ่านหุบเขากาฐมาณฑุ คั่นกรุงกาฐมาณฑุกับเมืองลลิตปุระจากกัน แม่น้ำพาคมตีเป็นแม่น้ำศักดิ์สิทธิ์ของชาวฮินดูและพุทธ มีศาสนสถานของศาสนาฮินดูตั้งอยู่เรียงรายริมสายน้ำนี้ อาทิ วัดปศุปตินาถ ก่อนที่จะไหลลงไปทางตอนใต้รวมเข้ากับแม่น้ำลขันเทอีในรัฐพิหาร ประเทศอินเดีย
แต่ในปัจจุบันแม่น้ำพาคมตีประสบกับปัญหามลภาวะในน้ำยาวนานอันเนื่องมาจากการทิ้งขยะลงสู่แม่น้ำโดยเฉพาะในกาฐมาณฑุ และตามหัวเมืองอื่น ๆ ที่แม่น้ำไหลผ่าน 
ประวัติ.
แม่น้ำพาคมตี ถือเป็นแหล่งอารยธรรมของเนปาลก่อนพัฒนาเป็นเมือง แม่น้ำสายนี้ปรากฏในพระวินัยปิฎกและนันทพัคคะว่า "วัคคุมุทา"  ปรากฏในบาทสุตตันตะของมัชฌิมนิกายว่า "พาหุมติ" [พา-หุ-มะ-ติ]  และปรากฏในจารึกปี ค.ศ. 477 เรียกว่า "พาควตี ปารปรเทเศ"
มาร์ติน กูลด์

มาร์ติน กูลด์  เป็นนักสนุกเกอร์อาชีพชาวอังกฤษจากย่านพินเนอร์ ลอนดอน เขาซ้อมที่ไรลีส์วอตฟอร์ดพูลแอนด์สนุกเกอร์คลับ (Rileys Watford Pool and Snooker Club)
ราดากัสต์

ราดากัสต์ พ่อมดสีน้ำตาล คือตัวละครในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ เขาคือหนึ่งในบรรดาอิสทาริ หรือรู้จักกันในนาม "พ่อมด" ซึ่งเป็นผู้ที่ถูกส่งลงมาโดยเทพวาลา เพื่อมาช่วยเหลือเหล่าเอลฟ์และผองมนุษย์ในมิดเดิลเอิร์ธ ในการต่อกรกับเจ้าแห่งความมืดเซารอน ราดากัสต์ปรากฏในนิยายเดอะลอร์ดออฟเดอะริงส์และเกร็ดตำนานที่จารมิจบ และยังถูกกล่าวถึงในนิยายเดอะฮอบบิทและตำนานแห่งซิลมาริลอีกด้วย
ประวัติ.
ในเกร็ดตำนานที่จารมิจบอธิบายราดากัสต์ว่าเหมือนกับพ่อมดคนอื่นๆ เดินทางมาจากวาลินอร์ประมาณปี 1000 ของยุคที่สามในมิดเดิลเอิร์ธ และยังเป็นหนึ่งในเหล่าเทพไมอา ชื่อจริงๆของเขาคือ ไอเวนดิล มีความหมายว่า "ผู้รักในวิหค" ในภาษาเควนยาของโทลคีน
ภักตปุระ

ภักตปุระ ("bhaktapur") หรือ ภาทคเอา ("bhādgāũ") หรือ ขวปะ (#เปลี่ยนทาง "Khvapa") เป็นเทศบาลหนึ่งในอำเภอภักตปุร จังหวัดหมายเลข 3 ประเทศเนปาล ตั้งอยู่ทางตะวันออกของหุบเขากาฐมาณฑุ ถือเป็นเมืองที่มีประวัติความเป็นมายาวนานแห่งหนึ่ง ห่างจากกรุงกาฐมาณฑุ เมืองหลวงของประเทศ 13 กิโลเมตร
ในอดีตภักตปุระเป็นหนึ่งในสามอาณาจักรของชาวเนวารแห่งหุบเขากาฐมาณฑุ ปัจจุบันเป็นเมืองใหญ่อันดับที่สามของหุบเขารองจากกาฐมาณฑุ กับลลิตปุร และเป็นเมืองหนึ่งที่มีชาวเนวารอาศัยอยู่เป็นส่วนใหญ่
เมืองนี้เป็นที่ตั้งของจัตุรัสภักตปุรดูร์บาร์  ซึ่งจัตุรัสดังกล่าวเป็นฉากถ่ายทำภาพยนตร์เรื่อง "Little Buddha" นำแสดงโดยเคอานู รีฟส์